cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.617
title: การบังคับใช้กฎหมายป้องกันและปราบปรามการค้ามนุษย์ของไทย

description: การค้ามนุษย์ เป็นอาชญากรรมที่มีความร้ายแรงซับซ้อน และยากต่อการดำเนินคดี เนื่องจากมีขอบข่ายกว้างขวางและมีหลายรูปแบบ เช่น การค้ามนุษย์เพื่อบังคับใช้แรงงาน การค้าหญิงและเด็กเพื่อบริการทางเพศ การค้ามนุษย์เพื่อบังคับเป็นขอทาน เป็นต้น ประกอบกับอาชญากรรมค้ามนุษย์มีผลประโยชน์ตอบแทนสูง มีบุคคลเข้าร่วมกระทำผิดเป็นขบวนการหรือเครือข่ายทั้งภายในประเทศและนอกประเทศ ซึ่งปัญหาการค้ามนุษย์ถือว่าเป็นภัยคุกคามร้ายแรงต่อสวัสดิภาพของมนุษย์ โดยเฉพาะอย่างยิ่งเด็กและสตรี และขบวนการการค้ามนุษย์ยังมีความเชื่อมโยงกับอาชญากรรมอื่น ๆ ด้วยเหตุนี้ ทั่วโลกจึงได้ให้ความสำคัญต่อการต่อต้านและปรามปราบกิจกรรมการค้ามนุษย์อย่างจริงจังและเพิ่มมากขึ้น มาตรการทางกฎหมายจึงเป็นเครื่องมือหนึ่งที่มีความสำคัญในการป้องกันและปราบปรามการค้ามนุษย์ประเทศไทยได้ลงนามในอนุสัญญาสหประชาชาติว่าด้วยการต่อต้านองค์กรอาชญากรรมข้ามชาติ ในการป้องกันและปราบปรามการค้ามนุษย์และพิธีสารเพื่อป้องกันปราบปราม และลงโทษการค้ามนุษย์ โดยเฉพาะสตรีและเด็กทำให้ประเทศไทยมีพันธกรณีที่ต้องอนุวัติการกฎหมายภายในเกี่ยวกับการป้องกันและปราบปรามการค้ามนุษย์ จึงเป็นที่มาในการตราพระราชบัญญัติป้องกันและปราบปรามการค้ามนุษย์ พ.ศ. 2551 และพระราชบัญญัติวิธีพิจารณาคดีค้ามนุษย์ พ.ศ. 2559 มาใช้บังคับ จนกระทั่งต่อมาได้มีการตราพระราชกำหนดแก้ไขพระราชบัญญัติป้องกันและปราบปรามการค้ามนุษย์ พ.ศ. 2551 พ.ศ. 2562 เพื่อปรับปรุงการบังคับใช้กฎหมายเกี่ยวกับการค้ามนุษย์ให้มีประสิทธิภาพ แต่กฎหมายดังกล่าวยังคงมีปัญหาไม่สามารถป้องกันและปราบปรามการค้ามนุษย์ได้ ไม่ว่าจะเป็นปัญหาการสืบสวนฟ้องร้องดำเนินคดี การตีความ และการบังคับใช้กฎหมายของหน่วยงานที่เกี่ยวข้องซึ่งยังขาดความรู้ความเข้าใจในการบังคับใช้กฎหมายเกี่ยวกับการค้ามนุษย์ การช่วยเหลือเยียวยาผู้เสียหายในคดีค้ามนุษย์ การประกันสิทธิเสรีภาพของผู้ถูกกล่าวหาหรือจำเลยในคดีค้ามนุษย์ และโดยเฉพาะอย่างยิ่งความร่วมมือของภูมิภาคอาเซียนในการบังคับใช้กฎหมายร่วมกันเกี่ยวกับการป้องกันและปราบปรามการค้ามนุษย์ประเทศไทยจึงควรแก้ไขกฎหมายที่เกี่ยวข้องกับการค้ามนุษย์ในเรื่องการสืบสวนฟ้องร้องดำเนินคดี การตีความ และการบังคับใช้กฎหมายของหน่วยงานที่เกี่ยวข้อง ตลอดจนความสร้างความรู้ความเข้าใจให้กับหน่วยงานที่บังคับใช้กฎหมาย รวมถึงการสร้างความร่วมมือในระดับภูมิภาคอาเซียนเพื่อให้การป้องกันและปราบปรามการค้ามนุษย์ของประเทศไทยให้มีประสิทธิภาพ
DOI: 10.14457/tu.the.2022.618
title: การปรับใช้แนวคิดเรื่อง "สินค้าที่เหมือนกัน (like product)" สำหรับกรณีของ "การบริการและผู้ให้บริการที่เหมือนกัน (like services and service suppliers)" ภายใต้ความตกลงทั่วไปว่าด้วยการค้าบริการ

description: หลักการไม่เลือกปฏิบัติ (Non-Discrimination) เป็นหลักการพื้นฐานอันเป็นสาระสำคัญของกฎหมายเศรษฐกิจระหว่างประเทศ โดยมีพันธกรณีที่เกี่ยวข้องกับการไม่เลือกปฏิบัติ ได้แก่ 1.)พันธกรณีหลักชาติที่ได้รับความอนุเคราะห์ยิ่ง(Most-Favoured-Nation Principle: MFN) และ 2.)พันธกรณีหลักปฏิบัติเยี่ยงคนชาติ (National Treatment Principle: NT) ซึ่งเป็นพันธกรณีสำคัญที่อยู่ภายใต้องค์การการค้าโลก (World Trade Organization: WTO) พันธกรณีดังกล่าวได้ถูกบัญญัติอยู่ในความตกลงระหว่างประเทศหลายความตกลงด้วยกัน เช่น ความตกลงทั่วไปว่าด้วยภาษีศุลกากรและการค้า (The General Agreement on Trade in Goods: GATT 1994) ในข้อ 1 วรรค 1 ข้อ 3 วรรค 2 และข้อ 3 วรรค 4 และความตกลงทั่วไปว่าด้วยการค้าบริการ (The General Agreement on Trade in Services: GATS) ในข้อ 2 วรรค 1 และข้อ17 เพื่อให้สิทธิประโยชน์ต่าง ๆ แก่สินค้าหรือบริการของประเทศอื่น ๆ หรือเป็นการปฏิบัติต่อสินค้าหรือการบริการของประเทศอื่น ๆ ให้เท่าเทียมกับประเทศของตน โดยพิจารณาจากคำว่า “สินค้าที่เหมือนกัน (Like product)” ซึ่งเป็นคำที่อยู่ในบทบัญญัติ GATT 1994 และคำว่า “การบริการและผู้ให้บริการที่เหมือนกัน (Like services and service suppliers)” ซึ่งเป็นคำที่อยู่ในบทบัญญัติ GATS แต่คำว่า “การบริการและผู้ให้บริการที่เหมือนกัน” ในความตกลง GATS ไม่ได้บัญญัติคำนิยามหรือความหมายไว้อย่างชัดเจน หากเทียบกับคำว่า “สินค้าที่เหมือนกัน” (Like product) ของความตกลง GATT 1994 ที่ปรากฏว่ามีคณะทำงาน (The Working Party on Border Tax Adjustment) ได้กำหนดหลักเกณฑ์พื้นฐานในการพิจารณาการตีความ “ความเหมือนกัน (Likeness)” ของสินค้าว่าจะต้องตีความเป็นรายกรณีไป (Case by case) โดยอาจใช้หลักเกณฑ์ต่อไปนี้นำมาพิจารณา ได้แก่ การพิจารณาถึงลักษณะทางกายภาพ (Physical characteristic) การใช้ในขั้นสุดท้าย (End-use) รสนิยมและอุปนิสัยของผู้บริโภค (Consumer tastes and habits) และพิกัดอัตราภาษีศุลกากร (Tariffs classification) ดังนั้น บทความวิจัยฉบับนี้จึงมุ่งศึกษาเกี่ยวกับการปรับใช้แนวคิดการพิจารณาคำว่าสินค้าที่เหมือนกันนำมาปรับใช้ในเรื่องการบริการและผู้ให้บริการที่เหมือนกัน โดยผลการศึกษาพบว่าหลักเกณฑ์ที่สามารถนำมาปรับใช้ได้อาจเป็นเรื่องการพิจารณาถึงรสนิยม อุปนิสัย และการใช้งานขั้นสุดท้ายของผู้บริโภค
DOI: 10.14457/tu.the.2022.619
title: มาตรการทางกฎหมายในการปกป้องและส่งเสริมมรดกภูมิปัญญาทางวัฒนธรรม

description: มนุษย์ย่อมมีความสัมพันธ์กับธรรมชาติ การดำเนินชีวิตของมนุษย์ที่ผ่านมาหลายชั่วอายุคนทำให้มีวัฒนธรรมการปรับตัวเพื่อที่จะได้อยู่ร่วมกันกับธรรมชาติได้อย่างมีความสุข ซึ่งการปรับตัวเหล่านั้นได้รับการสั่งสมจนเป็นองค์ความรู้ มีการถ่ายทอดจากรุ่นสู่รุ่น และมีความหลายหลายแตกต่างกันไปขึ้นอยู่กับสภาพภูมิประเทศ ความคิด ทัศนคติที่มีต่อธรรมชาติ ซึ่งล้วนเป็นสิ่งที่ควรค่าแก่การปกป้องและส่งเสริมเพื่อแสดงถึงประวัติศาสตร์หรือความเป็นมาในอดีตแล้วนำมาปรับใช้กับการดำเนินชีวิตในปัจจุบัน องค์ความรู้เช่นว่านั้นคือ “มรดกภูมิปัญญาทางวัฒนธรรม” ซึ่งประเทศไทยเป็นประเทศที่มีความหลากหลายทางวัฒนธรรมสมควรที่จะต้องมีมาตรการในการปกป้องและส่งเสริมมรดกภูมิปัญญาทางวัฒนธรรมให้ดำรงอยู่และสืบทอดให้คนรุ่นหลังได้รับรู้ เคารพ และพัฒนามรดกภูมิปัญญาทางวัฒนธรรมอย่างยั่งยืน หนึ่งในมาตรการนั้นคือมาตรการทางกฎหมายที่มีความสำคัญในการกำหนดสิทธิและหน้าที่ของประชาชนและรัฐ การกำหนดมาตรการทางกฎหมายเพื่อปกป้องและส่งเสริมมรดกภูมิปัญญาทางวัฒนธรรมจึงมีความสำคัญที่ทำให้เกิดความสมดุลระหว่างกฎหมายและมรดกภูมิปัญญาทางวัฒนธรรมเพื่อไม่ให้เกิดการแช่แข็งทางวัฒนธรรมดังนั้น วิทยานิพนธ์ฉบับนี้จึงมุ่งศึกษาสถานการณ์และความสำคัญของปัญหาในการปกป้องและส่งเสริมมรดกภูมิปัญญาทางวัฒนธรรม นโยบายและมาตรการทางกฎหมายที่เกี่ยวข้องกับการปกป้องและส่งเสริมมรดกภูมิปัญญาทางวัฒนธรรมของประเทศไทย โดยเฉพาะพระราชบัญญัติส่งเสริมและรักษามรดกภูมิปัญญาทางวัฒนธรรม พ.ศ. 2559 มาตรการทางกฎหมายที่เกี่ยวข้องกับการปกป้องและส่งเสริมมรดกภูมิปัญญาทางวัฒนธรรมระหว่างประเทศ ได้แก่ อนุสัญญาสงวนและรักษามรดกภูมิปัญญาทางวัฒนธรรมและมาตรการทางกฎหมายที่เกี่ยวข้องกับการปกป้องและส่งเสริมมรดกภูมิปัญญาทางวัฒนธรรมในต่างประเทศ ได้แก่ สาธารณรัฐอินเดีย ญี่ปุ่น และสาธารณรัฐเกาหลี และแนวทางในการแก้ปัญหาเกี่ยวกับมาตรการทางกฎหมายในการปกป้องและส่งเสริมมรดกภูมิปัญญาทางวัฒนธรรมในประเทศไทยให้ครอบคลุมและมีประสิทธิภาพมากที่สุด โดยข้อมูลทั้งหมดเก็บรวบรวมโดยใช้วิธีการค้นคว้าจากเอกสาร ตัวบทกฎหมาย หนังสือ วารสาร บทความ เอกสารทางวิชาการ ตำราและเว็บไซต์ทั้งหลายที่เกี่ยวข้องทั้งภาษาไทยและภาษาต่างประเทศ ผลจากการศึกษาพบว่ามาตรการทางกฎหมายในการปกป้องและส่งเสริมมรดกภูมิปัญญาทางวัฒนธรรมโดยเฉพาะพระราชบัญญัติส่งเสริมและรักษามรดกภูมิปัญญาทางวัฒนธรรม พ.ศ. 2559 มีปัญหาสำคัญในการกำหนดบทบัญญัติของกฎหมายเพื่อให้เป็นไปตามวัตถุประสงค์ของสิทธิทางวัฒนธรรม ทั้งมาตรการในการปกป้องมรดกภูมิปัญญาทางวัฒนธรรม ได้แก่ 1) การขึ้นบัญชีมรดกภูมิปัญญาทางวัฒนธรรม 2) การกำหนดสิทธิชุมชน 3) การกำหนดมาตรการที่มีสภาพบังคับในการจัดการมรดกภูมิปัญญาทางวัฒนธรรม 4) การกำหนดพื้นที่ทางวัฒนธรรม และมาตรการในการส่งเสริมมรดกภูมิปัญญาทางวัฒนธรรม ได้แก่ 1) การแบ่งปันผลประโยชน์ 2)การกำหนดหน้าที่ของรัฐในการส่งเสริมมรดกภูมิปัญญาทางวัฒนธรรม 3) การจัดตั้งกองทุนเพื่อส่งเสริมมรดกภูมิปัญญาทางวัฒนธรรม 4) การสืบทอดมรดกภูมิปัญญาทางวัฒนธรรม วิทยานิพนธ์ฉบับนี้จึงวิเคราะห์ปัญหาดังกล่าว กำหนดแนวทางแก้ไขปัญหา สรุปผล รวมทั้งกำหนดข้อเสนอแนะในบริบทที่เกี่ยวข้องเพื่อประโยชน์ในการแก้ไขเพิ่มเติมมาตรการทางกฎหมายในการปกป้องและส่งเสริมมรดกภูมิปัญญาทางวัฒนธรรมในประเทศไทยให้มีประสิทธิภาพมากที่สุดต่อไป
DOI: 10.14457/tu.the.2022.620
title: ปัญหาทางกฎหมายเกี่ยวกับกองทุนรวมโครงสร้างพื้นฐานเพื่ออนาคตประเทศไทย

description: การพัฒนาโครงสร้างพื้นฐานของภาครัฐมีความสำคัญต่อการพัฒนาเศรษฐกิจและประเทศ แต่เนื่องจากการพัฒนาโครงสร้างพื้นฐานของภาครัฐต้องใช้เงินทุนเป็นจำนวนมากและก่อให้เกิดภาระทางการคลัง ภาครัฐจึงมีแนวคิดในการจัดหาแหล่งเงินทุนทางเลือกอื่น ซึ่งเป็นการสนับสนุนและส่งเสริมให้ภาคเอกชนเข้ามามีส่วนร่วมในกิจการโครงสร้างพื้นฐานของภาครัฐ โดยการระดมทุนในตลาดทุนผ่านรูปแบบกองทุนรวมโครงสร้างพื้นฐาน อย่างไรก็ตาม การส่งเสริมและพัฒนาแหล่งเงินทุนทางเลือกอื่นในกิจการโครงสร้างพื้นฐานนั้น โดยการนำรูปแบบการระดมทุนของภาคเอกชนมาปรับใช้กับการระดมทุนของภาครัฐยังคงก่อให้เกิดปัญหาทางกฎหมาย เนื่องจากความไม่สอดคล้องในบริบทการลงทุนระหว่างภาครัฐและภาคเอกชนในเรื่องระบบการเงินการคลังของภาครัฐ การบริหารจัดการการเงินการคลังและทรัพย์สินของภาครัฐ เช่น กฎหมายว่าด้วยงบประมาณ กฎหมายว่าด้วยวินัยการเงินการคลัง เป็นต้น ดุษฎีนิพนธ์ฉบับนี้จึงมุ่งเน้นศึกษากรอบทางกฎหมายและกรอบทางวินัยการเงินการคลังของกองทุนรวมโครงสร้างพื้นฐานของประเทศไทย ตัวอย่างกองทุนรวมโครงสร้างพื้นฐานในต่างประเทศและกฎหมาย กฎ ระเบียบที่เกี่ยวข้อง อาทิ สาธารณรัฐเกาหลี สาธารณรัฐอินเดีย และเครือรัฐออสเตรเลีย อาจนำมาศึกษา วิเคราะห์ และกำหนดแนวทางเพื่อขจัดปัญหาทางกฎหมายที่เกี่ยวกับกองทุนรวมโครงสร้างพื้นฐานเพื่ออนาคตประเทศไทย โดยรักษาสมดุลระหว่างการพัฒนานวัตกรรมทางการเงินการคลังของภาครัฐและการกำหนดมาตรการทางกฎหมายที่มีความเหมาะสมสอดคล้องกับบริบทของการพัฒนาประเทศ เพื่อประโยชน์ในการจัดหาแหล่งเงินทุนทางเลือกอื่นในการจัดทำบริการสาธารณะที่มีคุณภาพและประสิทธิภาพที่ดีให้แก่ประชาชนต่อไป
DOI: 10.14457/tu.the.2022.621
title: ขอบเขตการใช้อำนาจปกครองบุตรของบิดาและมารดา

description: ประมวลกฎหมายแพ่งและพาณิชย์ได้บัญญัติให้บิดาและมารดาที่ชอบด้วยกฎหมายมีอำนาจปกครองบุตรซึ่งยังไม่บรรลุนิติภาวะร่วมกัน ซึ่งอำนาจปกครองบุตรหรือการดูแลนั้น หมายถึงสิทธิในการจัดการควบคุมดูแลบุตรที่มีอายุต่ำกว่า 20 ปีบริบูรณ์ และไม่เข้าข้อยกเว้นเรื่องการบรรลุภาวะโดยการสมรส โดยทั่วไปแล้ว บิดามารดาที่ชอบด้วยกฎหมายมีอำนาจเท่าเทียมกันในการจัดการและตัดสินใจเรื่องต่าง ๆ ที่เกี่ยวกับบุตร ทั้งในเรื่องทั่วไป เช่น การกำหนดที่อยู่ การเลือกสถานศึกษา เป็นต้น หรือ การจัดการเกี่ยวกับทรัพย์สินของบุตร อย่างไรก็ตามในการตีความบทบัญญัติของกฎหมาย มาตรา 1566 จะพบว่า กฎหมายให้บิดามารดาใช้อำนาจปกครองร่วมกัน โดยไม่ได้บัญญัตินิยามและขอบเขตของการใช้อำนาจไว้ ทำให้เกิดความไม่ชัดเจนในการบังคับใช้หลักกฎหมาย เนื่องจากบิดามารดามีเรื่องต้องดูแลจัดการเกี่ยวกับบุตรเป็นจำนวนมาก นอกจากนี้บิดาและมารดาในสังคมไทยปัจจุบัน อาจไม่ได้อยู่ร่วมกัน จึงส่งผลให้บิดาและมารดาไม่สามารถตัดสินใจร่วมกันในเรื่องต่าง ๆ เกี่ยวกับบุตรได้ทุกเรื่องในกฎหมายต่างประเทศ โดยเฉพาะประเทศฝรั่งเศสและเยอรมนี ได้วางบทบัญญัติของกฎหมายในการจัดการดูแลบุตรร่วมกันเมื่อบิดามารดาแยกกันอยู่เอาไว้อย่างชัดเจน โดยบัญญัติให้การกระทำใดๆที่เกี่ยวกับบุตรเป็นเรื่องที่มีความสำคัญอย่างยิ่ง เป็นเรื่องที่บิดามารดาต้องมีการตัดสินใจร่วมกัน ส่วนบิดาหรือมารดาที่อยู่อาศัยกับบุตรอาจได้รับความยินยอมจากผู้ใช้อำนาจปกครองอีกฝ่ายหรือโดยคำตัดสินของศาล ให้มีอำนาจตัดสินใจในเรื่องต่าง ๆ ในชีวิตประจำวันได้โดยลำพัง ซึ่งการตัดสินใจในเรื่องต่าง ๆ ในชีวิตประจำวันนั้น ต้องเป็นเรื่องที่เกิดขึ้นบ่อย ๆ และไม่มีผลกระทบที่ต่อการเปลี่ยนแปลงต่อพัฒนาการของเด็กมากเกินไปจากการศึกษาวิจัยค้นพบว่า แม้กฎหมายครอบครัวของไทยจะมีบทบัญญัติที่กำหนดให้บุตรผู้เยาว์อยู่ในอำนาจปกครองของบิดามารดา (และผู้ปกครองที่ศาลตั้ง) แต่กฎหมายก็ไม่ได้นิยามการใช้อำนาจปกครองที่ชัดเจน รวมถึงการกำหนดขอบเขตของการใช้อำนาจ และการระงับข้อพิพาทที่อาจเกิดขึ้น การศึกษาวิจัยนี้จึงมุ่งศึกษาประเด็นปัญหาที่สำคัญ 3 ประการ และได้ข้อสรุป คือ1. หลักการใช้อำนาจปกครองร่วมกันของบิดาและมารดา ควรมีบทบัญญัติเพิ่มเติมเกี่ยวกับการนิยามและขอบเขตของการใช้อำนาจปกครองอย่างชัดเจน โดยมีหลักการที่สำคัญคือ การบัญญัติให้อำนาจปกครองของบิดาและมารดา (รวมถึงผู้ปกครองที่ศาลตั้ง) มีความรับผิดชอบ มีสิทธิและหน้าที่ในการอบรมเลี้ยงดูบุตรผู้เยาว์ มีอำนาจเหนือตัวบุตร ทรัพย์สินของบุตร และการเป็นผู้แทนโดยชอบธรรมของบุตรผู้เยาว์ โดยต้องคำนึงถึงสิทธิเสรีภาพขั้นพื้นฐานของบุตร ประกอบกับการให้ความคุ้มครองด้านสวัสดิภาพและเพื่อให้เกิดประโยชน์สูงสุดแก่บุตรผู้เยาว์เป็นสำคัญ2. การแบ่งประเภทของการใช้อำนาจปกครองบุตรและขอบเขตการใช้อำนาจปกครองร่วมกันของบิดาและมารดา ควรมีการแก้ไขบทบัญญัติของกฎหมายให้มีความชัดเจนในเรื่องการขอบเขตการใช้อำนาจปกครองบุตรของบิดาและมารดา โดยวางหลักให้บิดาและมารดาใช้อำนาจปกครองร่วมกัน และให้มีข้อยกเว้นในเรื่องที่เกี่ยวกับชีวิตประจำวันของบุตร หรือมีเหตุจำเป็นเพื่อประโยชน์ของบุตรผู้เยาว์3. เมื่อบิดาและมารดามีความเห็นขัดแย้งกันในเรื่องการจัดการสำคัญที่เกี่ยวกับบุตรผู้เยาว์ ควรมีบทบัญญัติของกฎหมายที่บัญญัติให้บิดาหรือมารดาสามารถร้องขอต่อศาลเพื่อให้ศาลสั่งอนุญาตแทนได้ ถ้าบิดาหรือมารดาไม่ให้ความยินยอมโดยปราศจากเหตุผลและการนั้นจะเป็นคุณประโยชน์แก่บุตรผู้เยาว์
DOI: 10.14457/tu.the.2022.622
title: ปัญหาการตีความอาวุธอัตโนมัติที่ใช้ระบบปัญญาประดิษฐ์ภายใต้สนธิสัญญาว่าด้วยการค้าอาวุธและกฎหมายมนุษยธรรมระหว่างประเทศ

description: ในปัจจุบันอาวุธอัตโนมัติที่ใช้ระบบของปัญญาประดิษฐ์ถูกนำไปใช้ทั่วโลกและเพื่อไม่ให้อาวุธดังกล่าวตกอยู่ในมือของผู้ที่ไม่ประสงค์ดีที่จะทำให้เกิดปัญหาต่อความมั่นคงในทางระหว่างประเทศ จึงมีความจำเป็นอย่างยิ่งที่ต้องนำสนธิสัญญานิวยอร์กว่าด้วยการค้าอาวุธ ค.ศ. 2013 มาพิจารณาในกรณีที่มีการซื้อขายอาวุธ อย่างไรก็ดีในปัจจุบันไม่ปรากฏว่ามีบทบัญญัติใดที่ควบคุมการใช้อาวุธดังกล่าวอย่างชัดเจนเป็นลายลักษณ์อักษร จึงมีความจำอย่างยิ่งที่ต้องนำวิธีการตีความสนธิสัญญาแบบวิวัฒนาการมาปรับใช้ โดยการตีความตามเจตนารมณ์ของรัฐภาคี บนพื้นฐานของวิธีการตีความสนธิสัญญาตามอนุสัญญากรุงเวียนนาว่าด้วยกฎหมายสนธิสัญญา ค.ศ. 1969 นอกจากนี้ในกรณีการขัดกันทางอาวุธในทางระหว่างประเทศ สนธิสัญญาว่าด้วยการค้าอาวุธอาจมีข้อจำกัดหรือไม่ครอบคลุม กฎหมายมนุษยธรรมระหว่างประเทศจึงถูกนำมาใช้ในการพิจารณาในกรณีดังกล่าวทั้งนี้ผู้เขียนได้เสนอแนวทางในการควบคุมอาวุธอัตโนมัติที่ใช้ระบบของปัญญาประดิษฐ์ โดยอาวุธดังกล่าวควรถูกห้ามไม่ให้นำมาโจมตีฝ่ายตรงข้ามในสถานการณ์การขัดกันทางอาวุธโดยสิ้นเชิงหรือควรมีการกำหนดแนวทางที่ชัดเจนในการสร้างปัญญาประดิษฐ์ที่ควบคุมอาวุธอัตโนมัติ ซึ่งสามารถบังคับใช้กับรัฐทั้งหลายได้ภายใต้สนธิสัญญานิวยอร์กว่าด้วยการค้าอาวุธ ค.ศ. 2013 และกฎหมายมนุษยธรรมระหว่างประเทศ เพื่อให้สอดคล้องกับเหตุการณ์ใช้อาวุธในปัจจุบัน และรองรับกฎเกณฑ์เหล่านี้ทั้งในกรณีที่เป็นภาคีฝ่ายสนธิสัญญา รวมถึงกรณีต้องการที่จะเข้าเป็นภาคีในอนาคตอีกด้วย
DOI: 10.14457/tu.the.2022.623
title: พิธีสารเพื่อการต่อต้านการลักลอบขนผู้โยกย้ายถิ่นฐานทางบก ทางทะเลและทางอากาศ เพิ่มเติมอนุสัญญาสหประชาชาติเพื่อต่อต้านอาชญากรรมข้ามชาติที่จัดตั้งในลักษณะองค์กร ค.ศ. 2000 และปัญหากฎหมาย

description: การศึกษาครั้งนี้มุ่งศึกษาเกี่ยวกับพิธีสารเพื่อการต่อต้านการลักลอบขนผู้โยกย้ายถิ่นฐานทางบก ทางทะเล และทางอากาศ ซึ่งพบว่าพิธีสารดังกล่าวมีปัญหาทางกฎหมายจริงต่อการนำไปปรับใช้ในแต่ละรัฐภาคี จึงเป็นเหตุผลที่ต้องหาแนวทางในการปรับปรุงแก้ไขพิธีสารนี้ให้มีความเป็นสากลพร้อมทั้งให้แนวทางในการอนุวัติการกฎหมายภายในประเทศไม่ว่าจะเป็นการตรากฎหมาย หรือปรับแก้กฎหมายภายในประเทศเพื่อให้สอดคล้อง และรองรับกับพันธกรณีตามพิธีสาร โดยการศึกษานี้เป็นงานวิจัยซึ่งค้นคว้าจากฐานข้อมูลทั้งใน และต่างประเทศ ไม่ว่าจะเป็นหนังสือ และบทความต่าง ๆ เพื่อนำข้อมูลมาวิเคราะห์จากการศึกษาพบว่าสถานการณ์ของการลักลอบขนผู้โยกย้ายถิ่นฐานยังคงมีแนวโน้มที่สูงขึ้น โดยการกระทำความผิดมีลักษณะเป็นองค์กรอาชญากรรมข้ามชาติที่มีความเชื่อมโยงกันทั่วโลก ซึ่งมีความรุนแรงต่อผู้ถูกกระทำการลักลอบขนผู้โยกย้ายถิ่นฐาน จึงมีความจำเป็นอย่างยิ่งที่จะต้องตรวจสอบพิธีสารเพื่อแก้ไขปัญหาการลักลอบขนผู้โยกย้ายถิ่นฐานให้ลดน้อยลง ซึ่งพบว่าพิธีสารนี้เองมีปัญหาทางกฎหมายไม่ว่าจะเป็นปัญหาเรื่องของตัวบทบัญญัติ เช่น การกำหนดคำนิยามของการลักลอบขนผู้โยกย้ายถิ่นฐาน โดยในพิธีสารมีการใช้ถ้อยคำที่ทำให้บทบัญญัตินั้นมีความคลุมเครือจำเป็นต้องอาศัยการตีความจนเกิดความเหลื่อมล้ำระหว่างรัฐภาคี นอกจากนี้ยังพบปัญหาในทางปฏิบัติ เช่น เรื่องมาตรการป้องกัน และมาตรการความร่วมมือ เรื่องการคุ้มครอง และช่วยเหลือผู้เสียหาย และเรื่องการปรับใช้พิธีสาร สำหรับกรณีประเทศไทยนั้นได้ร่วมลงนามในพิธีสารนี้ก็จริงแต่ยังมิได้มีการให้สัตยาบัน จึงมีความจำเป็นต้องตรวจสอบ และแก้ไขปัญหากฎหมายภายในประเทศ เช่น เรื่องการปรับใช้กฎหมายภายในประเทศให้สอดคล้องกับพิธีสาร ทั้งนี้ในปัจจุบันประเทศไทยได้มีร่างพระราชบัญญัติป้องกัน และปราบปรามการลักลอบขนผู้โยกย้ายถิ่นฐาน พ.ศ....ซึ่งยังคงอยู่ในขั้นตอนการพิจารณาความเห็นจากหลายฝ่าย จึงยังไม่มีผลบังคับทางกฎหมาย อย่างไรก็ตามการศึกษานี้ได้ทำการเปรียบเทียบกฎหมายเพื่อหาแนวทางในการปรับปรุง หรือแก้ไขกฎหมายจากทั้งร่างพระราชบัญญัติป้องกัน และปราบปรามการลักลอบขนผู้โยกย้ายถิ่นฐาน พ.ศ.... และพระราชบัญญัติตรวจคนเข้าเมือง พ.ศ.2522 ซึ่งปัจจุบันประเทศไทยยังคงใช้พระราชบัญญัติตรวจคนเข้าเมือง พ.ศ.2522 ในการพิจารณาคดีความผิด ทั้งนี้ผู้เขียนจึงได้เสนอแนวทางในการปรับปรุงแก้ไขกฎหมายแต่ละฉบับให้สมบูรณ์ที่สุด พร้อมทั้งเลือกกฎหมายที่จะใช้ปรับปรุงแก้ไขให้เป็นกฎหมายภายในประเทศเพื่ออนุวัติการกฎหมายให้สอดคล้องกับพิธีสาร
DOI: 10.14457/tu.the.2022.624
title: ความสอดคล้องของกฎหมายไทยว่าด้วยการห้ามนำเข้าและการใช้สารคลอร์ไพริฟอส พาราควอตและไกลโฟเซตเพื่อใช้ในการเกษตรภายใต้พันธกรณีของความตกลงว่าด้วยการใช้บังคับมาตรการสุขอนามัยและสุขอนามัยพืช (SPS) และความตกลงทั่วไปว่าด้วยภาษีศุลกากรและการค้า (GATT)

description: การบริโภคสินค้าเกษตรที่อาจปนเปื้อนสารเคมีกำจัดศัตรูพืช และวัชพืช เป็นความเสี่ยงต่อชีวิตและสุขภาพของผู้บริโภค รัฐบาลไทยมีความต้องการปกป้องประชาชนจากการบริโภคสินค้าดังกล่าว จึงมีการออกกฎหมายห้ามนำเข้าและใช้สารเคมีคลอร์ไพริฟอส และพาราควอต และจำกัดการใช้สารเคมีไกลโฟเซต ซึ่งส่งผลให้มีการกำหนดปริมาณสารพิษตกค้างสูงสุดที่อาจปนเปื้อนในสารเคมีทั้งสามชนิด แต่มาตรการดังกล่าวเป็นมาตรการที่เกี่ยวข้องกับการค้าระหว่างประเทศ ส่งผลกระทบต่อการนำเข้าสินค้าเกษตรมาจำหน่ายยังประเทศไทยในช่วงก่อน และระหว่างประกาศกฎหมายฉบับนี้บังคับใช้ รัฐคู่ค้าของประเทศไทยเช่นสหรัฐอเมริกา และบราซิลได้เรียกร้องให้ไทยทบทวนการออกมาตรการดังกล่าว โดยอ้างว่ามาตรการของไทยเป็นมาตรการที่ก่อให้เกิดความเสียหายต่อการค้าระหว่างประเทศ เพื่อป้องกันการยื่นข้อเรียกร้องต่อองค์การการค้าโลกอันเกี่ยวกับมาตรการของไทยซึ่งอาจก่อให้เกิดความเสียหาย งานวิจัยฉบับนี้จึงศึกษามาตรการการห้ามใช้คลอร์ไพริฟอส พาราควอต และการจำกัดการใช้ไกลโฟเซตภายใต้กฎหมายไทย และวิเคราะห์ความสอดคล้องภายใต้พันธกรณีขององค์การการค้าโลก จากความตกลงทั่วไปว่าด้วยการใช้บังคับมาตรการสุขอนามัยและสุขอนามัยพืช (Agreement on the Application of Sanitary and Phytosanitary Measures หรือความตกลง SPS) และ ความตกลงทั่วไปว่าด้วยภาษีศุลกากรและการค้า (General Agreement on Tariffs and Trade หรือ ความตกลง GATT) เพื่อจัดทำข้อเสนอแนะเป็นแนวทาง และป้องกันการยื่นข้อพิพาทจากคู่ค้าของประเทศไทย
DOI: 10.34740/kaggle/dsv/6498465
title: Egypt Gold Prices | Daily Updated
DOI: 10.14457/tu.the.2022.626
title: ปัญหากฎหมายเกี่ยวกับระบบการซื้อขายสิทธิในการปล่อยก๊าซเรือนกระจก (Emission Trading Scheme-ETS)

description: ภาวะโลกร้อนก่อให้เกิดปัญหาการเปลี่ยนแปลงสภาพภูมิอากาศ ทั่วโลกจึงให้ความสำคัญกับการลดก๊าซเรือนกระจกอันเป็นสาเหตุสำคัญของการเกิดภาวะโลกร้อน กลไกหนึ่งที่ประเทศพัฒนาแล้วหลายประเทศใช้คือระบบการซื้อขายสิทธิในการปล่อยก๊าซเรือนกระจก ซึ่งนำแรงจูงใจทางการเงินมาใช้เพื่อให้ภาคอุตสาหกรรมลดการปล่อยก๊าซเรือนกระจกโดยสามารถนำสิทธิในการปล่อยก๊าซเรือนกระจกที่ได้รับจัดสรรจากภาครัฐมาซื้อขายระหว่างกันในระบบได้ ซึ่งจากการวิจัยพบว่า สหภาพยุโรปและประเทศเกาหลีใต้ต่างก็มีองค์กรภาครัฐในการกำกับดูแลระบบอย่างเข้มงวดและมีกฎหมายเฉพาะที่ใช้ควบคุมการดำเนินการต่าง ๆ อย่างมีประสิทธิภาพ สำหรับประเทศไทยมีความประสงค์ที่จะนำระบบการซื้อขายสิทธิในการปล่อยก๊าซเรือนกระจกมาปรับใช้เพื่อบรรลุเป้าหมายการลดก๊าซเรือนกระจกของประเทศ แต่ประเทศไทยยังไม่มีองค์กรในการกำกับดูแลระบบแม้ว่าจะมีองค์การบริหารจัดการก๊าซเรือนกระจก (องค์การมหาชน) ที่มีความรู้ความเชี่ยวชาญด้านการลดก๊าซเรือนกระจกก็ตาม แต่หน่วยงานดังกล่าวเป็นองค์การมหาชนที่มีข้อจำกัดในส่วนอำนาจหน้าที่จึงไม่สามารถกำกับดูแลระบบการซื้อขายสิทธิในการปล่อยก๊าซเรือนกระจกได้ อีกทั้งประเทศไทยไม่มีกฎหมายที่สามารถนำมาปรับใช้ได้จึงทำให้ขาดกฎหมายในการกำกับดูแลระบบ ผู้วิจัยเสนอแนะว่า ควรแก้ไขเพิ่มเติมในส่วนของอำนาจหน้าที่ อบก. ให้สามารถดำเนินการใด ๆ ในระบบได้โดยไม่เป็นการกระทบสิทธิของผู้ประกอบการในระบบ และควรมีการยกร่างกฎหมายเฉพาะเพื่อใช้กำกับดูแลระบบให้มีความน่าเชื่อถือและมีประสิทธิภาพเพื่อบรรลุเป้าหมายการลดก๊าซเรือนกระจกของประเทศต่อไป
DOI: 10.14457/tu.the.2022.628
title: สิทธิในการจัดการและใช้ประโยชน์ทรัพยากรธรรมชาติของชุมชนบ้านห้วยอีค่าง หมู่ที่ 1 ตำบลแม่วิน อำเภอแม่วาง จังหวัดเชียงใหม่

description: ชาวเขากลุ่มชาติพันธุ์กะเหรี่ยง (ปกาเกอะญอ) เป็นชนกลุ่มน้อยที่อาศัยอยู่และทำกินในชุมชนบ้านห้วยอีค่าง หมู่ที่ 1 ตำบลแม่วิน อำเภอแม่วาง จังหวัดเชียงใหม่ มาแต่ดั้งเดิมก่อนประกาศใช้ประมวลกฎหมายที่ดินและประกาศเขตป่าสงวนแห่งชาติป่าแม่ขานและป่าแม่วาง ตามราชกิจจานุเบกษาเล่ม 85 ตอนที่ 111 วันที่ 26 พฤศจิกายน 2511 ซึ่งขณะนั้นชาวปกาเกอะญอในหมู่บ้านห้วยอีค่างยังไม่ได้รับการพิสูจน์สถานะบุคคลและสัญชาติไทย อีกทั้งไม่เข้าใจภาษาไทย ทำให้เข้าไม่ถึงสิทธิในการแจ้งการครอบครองที่ดินตามประมวลกฎหมายที่ดินและกลายเป็นผู้บุกรุกป่า รวมถึงการให้สัมปทานการทำเหมืองแร่และป่าไม้ของภาครัฐ ส่งผลกระทบเกิดสภาวะแห้งแล้ง ทรัพยากรธรรมชาติลดลงอย่างรวดเร็ว ทำให้ชาวปกาเกอะญอในหมู่บ้านห้วยอีค่างรื้อฟื้นขนบธรรมเนียม จารีตประเพณี ในการอนุรักษ์ บำรุงรักษาทรัพยากรธรรมชาติให้มีความสมดุลและยั่งยืนมาโดยตลอดต่อมาในปีพ.ศ. 2532 กรมป่าไม้ได้มีการสำรวจเพื่อจัดตั้งอุทยานแห่งชาติในพื้นที่ตำบลแม่วิน ทำให้ชาวปกาเกอะญอให้หมู่บ้านห้วยอีค่าง พยายามหาหลักฐานในการพิสูจน์สิทธิในที่ดินที่และสิทธิในการจัดการ บำรุงรักษา และใช้ประโยชน์จากทรัพยากรธรรมชาติอย่างสมดุลและยั่งยืนที่มีมาตามขนบธรรมเนียม จารีตประเพณีที่มีมาแต่ดั้งเดิม จนในปีพ.ศ. 2552 พื้นที่ราบของบ้านห้วยอีค่างบางส่วนได้มีการออกโฉนดทั้งตำบล ที่กำหนดให้จังหวัดเชียงใหม่เป็นจังหวัดที่จะทำการเดินสำรวจรังวัดปักหลักเขตเพื่อออกโฉนดที่ดิน อีกทั้งนโยบายของรัฐที่มีต่อชาวเขาได้ให้สิทธิในการใช้ประโยชน์ในที่ดินของรัฐในชุมชนบ้านห้วยอีค่าง การจัดดินและจัดทำแนวเขตที่ดิน และตรวจพิสูจน์สิทธิในที่ดินตามมติคณะรัฐมนตรี และแผนแม่บทเพื่อการพัฒนาชุมชน สิ่งแวดล้อมและการควบคุมพืชเสพติดบนที่สูง ถือเป็นการกระทำทางปกครองที่ผูกพันรัฐบาล และก่อให้เกิดสิทธิแก่คนในชุมชนบ้านห้วยอีค่างในการจัดการและใช้ประโยชน์ในที่ดินในพื้นที่ป่าชาวเขากลุ่มชาติพันธุ์กะเหรี่ยงในชุมชนบ้านห้วยอีค่าง หมู่ที่ 1 ตำบลแม่วิน อำเภอแม่วาง จังหวัดเชียงใหม่ จึงเป็นตัวอย่างทางสังคมแสดงให้เห็นถึงกระบวนการต่อสู้และพิสูจน์ให้เห็นถึงสิทธิในการจัดการและใช้ประโยชน์ทรัพยากรธรรมชาติที่สมดุลและยั่งยืนตามบทบัญญัติในรัฐธรรมนูญแห่งราชอาณาจักรไทย พ.ศ.2560 มาตรา 43 (1) (2)
DOI: 10.57724/cndp_20181222_microairpolar_mic
title: MICROAIRPOLAR_Airborne microorganisms captured from air in the East Antarctic Plateau 2018-2019
DOI: 10.18465/ad8f5d08-1724-4bdd-8db3-172c8d9d1048
title: MNT Pont-Mahé 2017

description: Modèle Numérique de Terrain obtenu par LiDAR sur la côte ligérienne et morbihannaise au niveau de Pont-Mahé
DOI: 10.18465/d643cc8d-fbca-4542-a717-c124262e62cf
title: MNT Pont-Mahé 2020

description: Modèle Numérique de Terrain obtenu par LiDAR sur la côte ligérienne et morbihannaise au niveau de Pont-Mahé
DOI: 10.18465/dd5d1c02-1d93-451f-b0c3-8f25b4c90059
title: MNS Pont-Mahé 2017

description: Modèle Numérique de Surface obtenu par LiDAR sur la côte ligérienne et morbihannaise au niveau de Pont-Mahé
DOI: 10.18465/72718eda-a505-4dc4-824b-8290d3ca05d6
title: MNS Pont-Mahé 2020

description: Modèle Numérique de Surface obtenu par LiDAR sur la côte ligérienne et morbihannaise au niveau de Pont-Mahé
DOI: 10.18465/10d3af95-555e-46fc-a288-cb8d1d71c59d
title: MNT Piriac 2017

description: Modèle Numérique de Terrain obtenu par LiDAR sur la côte ligérienne au niveau de Piriac
DOI: 10.6084/m9.figshare.24160986
title: Sumbal Sarwar PRS and VSD 2023.xlsx

description: Data set for the genotyping of seven SNPs for study of Polygenic risk score in association of Ventricular septal defects.
DOI: 10.4121/465546d9-7a8f-4c11-8934-c00e48c44aa9
title: Data underlying the publication: Test characteristics of Raman spectroscopy integrated with polarized light microscopy for the diagnosis of acute gouty arthritis

description: Overview of patient characteristics (2015 ACR/EULAR gout classification criteria) and results of synovial fluid analysis with Raman Spectroscopy or polarised light microscopy. Patients were recruited at the VieCuri Medical centre.
DOI: 10.4121/465546d9-7a8f-4c11-8934-c00e48c44aa9.v1
title: Data underlying the publication: Test characteristics of Raman spectroscopy integrated with polarized light microscopy for the diagnosis of acute gouty arthritis

description: Overview of patient characteristics (2015 ACR/EULAR gout classification criteria) and results of synovial fluid analysis with Raman Spectroscopy or polarised light microscopy. Patients were recruited at the VieCuri Medical centre.